รายละเอียดดังนี้

1. เสาไฟฟ้าพร้อมไฟส่องสว่างบริเวณทางเดิน คสล. ภายในซอยเพชรเกษม 68 แยก 38-5 ถนนเพชรเกษม แขวงบางแคเหนือ เขตบางแค กรุงเทพฯ ได้หักโค่นลงเมื่อปลายปี 2563 ต่อมาปี 2564 หน่วยงานที่เกี่ยวข้องได้มาตั้งเสาไฟฟ้าต้นใหม่ให้ในบริเวณใกล้เคียงจุดเดิม แต่ 

1. ”มิได้ติดตั้งไฟส่องสว่างทางเดิน” บริเวณปลายเสาไฟ” พร้อมทั้ง 
2. “มิได้มีการเก็บสายไฟ สายโทรศัพท์ สายอินเตอร์เน็ต” 

ให้เรียบร้อยแต่อย่างใด ส่งผลให้ปัจจุบัน

1. บริเวณเสาไฟดังกล่าวเป็นจุดอันตราย(ทางเดินมืด) เนื่องจากเเสงสว่างไม่เพียงพอ ซึ่งทาง คสล. เป็นทางที่ประชาชนในละแวกนั้นกว่า 100 ครัวเรือน ใช้เป็นทางเข้าออกประจำ

2. มีสายไฟฟ้า สายโทรศัพท์ สายอินเตอร์เน็ต ระโยงระยาง ไม่เป็นระเบียบ ผู้ที่สัญจรไม่ว่าจะเดินหรือขับขี่รถมอเตอร์ไซต์ ต้องโยกศรีษะ หรือก้มหลบแล้วแต่กรณี เป็นประจำเมื่อต้องผ่านบริเวณดังกล่าว ซึ่งอาจเกิดอุบัติเหตุได้ง่าย เนื่องจากสองข้างทางเป็นลำคลอง

3. ปัจจุบัน ผู้อาศัยบริเวณนั้น ต้องอาศัยทรัพย์ส่วนตัวติดตั้งดวงไฟส่องสว่างบริเวณทางเลี้ยว เพื่อลดปัญหาอาชญากรรม เพื่อความปลอดภัยในชีวิต ทรัพย์สินของประชาชนละแวกนั้น 

จึงแจ้งปัญหาที่พบมาเพื่อให้เจ้าหน้าที่ที่ต้องรับผิดชอบพิจารณาแก้ไขโดยทันที พร้อมทั้งขอให้ข้อสังเกตว่า

เนื่องจากเสาไฟฟ้าก่อนหักมีการติดตั้งไฟส่องสว่าง แต่พอต้องทำการซ่อมเเซมเนื่องจากเสาเดิมชำรุดนั้น กลับไม่มีการติดตั้งไฟส่องสว่าง จึงเป็นข้อสังเกตว่า รูปแบบที่ของบประมาณซ่อมแซมนั้น ไม่น่าจะผิดแปลกไปจากแปลนเสาไฟฟ้าเดิม แต่
1. เหตุใดจึงไม่มีการติดตั้งไฟส่องสว่างดังเดิม หรือ
2. มีการตัดทอนงบประมาณลงด้วยเหตุใด หรือ
3. หากไม่มีการตัดทอนงบฯ แต่เหตุใดแบบแปลนก่อสร้าง/ซ่อมแซม จึงไม่มีการติดตั้งไฟส่องสว่างหรือมีระบุในแบบแปลนแต่มีได้ติดตั้ง จนประชาชนต้องแก้ไขปัญหากันเอง??